**ПРОЕКТ НА ПУБЛИКУВАНЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ТРАУРНА ДЕЙНОСТ”**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**I. МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НОВ ПРАВИЛНИК ЗА УСТРОЙСТВОТО И ДЕЙНОСТТА НА ОП „ТРАУРНА ДЕЙНОСТ”.**

**1. Причини, които налагат приемането на нов Правилник за устройството и дейността на ОП „Траурна дейност“.**

С оглед актуализиране и осъвременяване на текстовете, съдържащи в Правилника за устройството и дейността на ОП „Траурна дейност“, същите следва да бъдат приведени в съответствие с разпоредбите на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и относимото законодателство.

Също така, в община Пловдив е постъпил доклад с изх. №81 от 11.02.2021г. на община Пловдив от Директора на предприятието **–** Коста Попов, който в изпълнение на разпоредбите на § 2 от Допълнителните разпоредби на Наредбата за създаване, управление и контрол върху дейността на общинските предприятия на община Пловдив по гл. VI от ЗОС е представил обосновано предложение за инициирани от негова страна промени в Правилника за устройството и дейността на повереното му предприятие. Предложените изменения са свързани със стопанисваните от ОП „Траурна дейност“ дълготрайни материални активи и се изразяват в актуализирането на Приложение № 2 **-** „Опис на предоставеното за управление имущество към 31.12.2020г.“, неразделна част от Правилника.

В актуализирания опис на имуществото по групи сметки към 31.12.2020г. са настъпили следните промени:

* Отписани ДМА на обща стойност 14 944,16 лв.:
* батерия 40PzS280 – 2 броя/ на обща стойност 11 668,80 лв. с/ка 2059;
* компютърна конфигурация на стойност 776,00 лв. с/ка 2041;
* лек автомобил Ланчия Капа 2 499,36 лв. с/ка 2051;

* Придобити ДМА на обща стойност 13 953,08 лв., както следва:
* батерия 2бр. по 40V 4PzS280Ah – обща стойност 12 868,08 лв. с/ка 2059;
* климатична система AUX на стойност 1085,00 лв. с/ка 2049
* Основен ремонт Катафалка Фолксваген Транспо – 1 556,88 лв. с/ка 2051;
* Основен ремонт на Електрокар ЕС 301 – 3 831,37лв. с/ка 2059;

***На следващо място, във връзка с Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга на Европейската комисия и съответно изискванията на Министерство на финансите се създава нова алинея, а именно чл. 6, ал.2 от Правилника за устройството и дейността на ОП „Траурна дейност“, която е свързана с възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи.***

С оглед на всичко изложено дотук, целесъобразно и законосъобразно се явява приемането на нов Правилник за устройството и дейността на ОП „Траурна дейност“.

 **При изработването на проекта за приемане на новия Правилник за устройството и дейността на ОП „Траурна дейност“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.***

**Принцип на необходимост** – необходимо е да бъде приет нов Правилник за устройство и дейността на ОП „Траурна дейност“ с оглед привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и относимото законодателство, както и извършването на актуализация на Приложения №1 и №2 към Правилника.

**Принципът на обоснованост** – приемането на нов Правилник за устройството и дейността на ОП „Траурна дейност“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на нов Правилник за устройството и дейността на ОП „Траурна дейност“ е в съответствие с нормативните актове от по**-**висока степен.

При изработване на проекта за приемане на нов Правилник за устройството и дейността на ОП „Траурна дейност“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта **-** приемане на нов Правилник за устройството и дейността на ОП „Траурна дейност“, която е прикачена към публикувания проект.

**II. Цел на приемане на нов Правилник за устройството и дейността на ОП „Траурна дейност“.**

Целта на приемането нов Правилник за устройството и дейността на ОП „Траурна дейност“ е да се актуализира текста на Правилника; да се приеме ново Приложение № 2 **-** Опис на предоставеното за управление имущество към 31.12.2020г., неразделна част от Правилника за устройството и дейността на ОП „Траурна дейност“, с оглед коректното отразяване на управляваните от предприятието ДМА в съответствие със записите в счетоводните регистри, както и привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и относимото закодателство.

**III. Финансови средства, необходими за приемане на Правилника**

Настоящият проект на нов Правилник за устройството и дейността на ОП „Траурна дейност“ не е свързан с осигуряване на финансови и други средства във връзка с прилагането му. ОП „Траурна дейност“ се финансира от бюджета на Община Пловдив в рамките на утвърдения бюджет за годината.

**IV. Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Траурна дейност“, както и привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС.

**V. Анализ за съответствие с правото на Европейския съюз**

Предлаганото приемане на нов Правилник за устройството и дейността на ОП „Траурна дейност“ са в съответствие с нормативните актове от по**-**висока степен, както и с тези на европейското законодателство.

Приемането на нов Правилник за устройството и дейността на ОП „Траурна дейност“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **27.07.2021г.**

След изтичане на законовия 30**-**дневен срок, предложенията и становищата по проекта на нов Правилник за устройството и дейността на ОП „Траурна дейност“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**ПРОЕКТ НА РЕШЕНИЕ:**

1. Приема Правилник за устройството и дейността на ОП „Траурна дейност“, съгласно Приложение №1, неразделна част от настоящото решение, ведно с *Приложение № 1* – “Структура и числен състав на Предприятието“, и *Приложение № 2*– “Опис на предоставеното за управление имущество към 31.12.2020г.“, и двете неразделна част от Правилника.
2. Възлага на Кмета на община Пловдив да извърши всички необходими правни и фактически действия за възлагане с Акт за възлагане извършването на услуги от общ икономически интерес от ОП „Траурна дейност“, които са от неговата компетентност.

**Приложения:**

**1. Приложение № 1** - Правилник за устройството и дейността на ОП „Траурна дейност“, неразделна част от настоящото решение, ведно с Приложение № 1 – “Структура и числен състав на Предприятието“, и Приложение № 2– “Опис на предоставеното за управление имущество към 31.12.2020г.“, и двете неразделна част от Правилника;

**2. Приложение № 2** – Предварителна оценка на въздействието.